N á v r h
upravenej aktualizácie Programu rozvoja bývania v časti „Podprogram poskytovania dotácií na obstarávanie nájomných bytov“ a „Podprogram poskytovania dotácií na prípravu územia a na výstavbu technickej vybavenosti 

A. Podprogram poskytovania dotácií na obstarávanie nájomných bytov
1.	Časť „Cieľ programu“ sa označuje, ako „Cieľ podprogramu“ a slovo „programu“ sa v ďalšej časti nahrádza slovom „podprogramu“.
2.	V časti „Podmienky poskytnutie dotácie“ sa na konci posledného odstavca dopĺňa veta, ktorá znie:
„Minister výstavby a regionálneho rozvoja SR môže zvýšiť podiel týchto bytov na základe odôvodnenej požiadavky obce, najviac však do výšky 40 % z celkového počtu podporených bytov v obci, ak sa vytvárajú nové pracovné miesta.“.
3.	V časti „Výška podpory“ sa v druhom až štvrtom odseku tabuľky nahrádzajú nasledovnými tabuľkami:
Priemerný obstarávací náklad na 1 m^2 podlahovej plochy bytu v bytovom dome (Sk) | Maximálny podiel dotácie z obstarávacích nákladov (%)
Bežný štandard
do 17 920 | 50
od 17 921 do 19 220 | 40
od 19 221 do 20 420 | 30

Priemerný obstarávací náklad na 1 m^2 podlahovej plochy bytu v bytovom dome (Sk) | Maximálny podiel dotácie z obstarávacích nákladov (%)
Bežný štandard
do 12 820 | 50
od 12 81 do 13 900 | 40
od 13 901 do 15 310 | 30

Priemerný obstarávací náklad na 1 m^2 podlahovej plochy bytu v bytovom dome (Sk) | Maximálny podiel dotácie z obstarávacích nákladov (%)
Nižší štandard pri novej výstavbe
do 9 650 | 80
Nižší štandard pri prestavbe
do 7 200 | 80
4.	V časti „Výška podpory“ sa v štvrtom odseku slovo „odlišného“ nahrádza slovom „nižšieho“ a za vetu „Do nákladov stavby sa nezahŕňajú náklady na projektové práce, výkup pozemku ani ďalšie súvisiace náklady, napr. na technickú vybavenosť.“ sa vkladá text, ktorý znie:
„V prípade obstarania bytu kúpou novopostavených bytov v bytovom dome sa obstarávacie náklady stavby, (t.j. dojednaná cena) stanovia v súlade s platným cenovým predpisom pre obstaranie bytov, ktoré sú financované z prostriedkov štátneho rozpočtu alebo ďalších prostriedkov štátu. Pre možnosť poskytnutia dotácie nesmie dojednaná cena presiahnuť cenový limit nákladov na m^2 podlahovej plochy bytu upravený v tomto podprograme.“.
5.	V textovej časti „Výška podpory“ v poslednom odseku písmeno a) znie:
„a) maximálne do výšky 5 % z úroku, ktorý dohodol žiadateľ s komerčnou bankou,“.
6. V časti „Spôsob kontroly dodržania podmienok“ sa dopĺňajú sa písmená c) a d), ktoré znejú:
„c) žiadateľ dodržal účel, na ktorý sa úver poskytol,
  d) nie je v omeškaní s úhradou splátky bonifikovaného úveru.“ a posledná veta sa vypúšťa.

Odôvodnenie navrhovaných zmien a doplnení:
K bodu 1:
	Ide o zmenu vyplývajúcu zo zmeny názvu, kde označenie „Program“ bolo zmenené na „Podprogram“.
K bodu 2:
	Ide o doplnenie možnosti, že obec môže v odôvodnených prípadoch požiadať o možnosť prenajatia väčšieho podielu bytov fyzickým osobám, ktoré majú vyšší príjem ako je trojnásobok životného minima. Ide o vytvorenie podmienok pre bývanie napr. zahraničných odborníkov pri zriaďovaní priemyselných parkov a pre riešenie spoločenských, kultúrnych, zdravotníckych, ekonomických a sociálnych problémov v obci. Obec môže týmto osobám prenajať byty iba na základe písomného súhlasu ministra výstavby a regionálneho rozvoja, pričom ich podiel neprekročí 40 % z celkového počtu podporených bytov v obci.
K bodu 3:
V predmetnom bode sa navrhuje úprava výšky maximálnych cenových nákladov v závislosti
a)	na indexe rastu cien stavebných prác v bytovej výstavbe za ostatných 12 mesiacov, zverejnenom Štatistickým úradom Slovenskej republiky. Táto možnosť zvýšenia cenových limitov vyplýva z platného znenia podprogramu v časti „Výšky podpory“, kde je upravené, že ministerstvo môže jedenkrát ročne upraviť výšku dotácie a maximálnych cenových nákladov podľa indexu rastu cien stavebných prác v bytovej výstavbe za ostatných 12 mesiacov, zverejneného Štatistickým úradom Slovenskej republiky v novembri bežného roka. V súlade s uvedeným sa navrhuje upraviť limit o 5,3 %^1), čo predstavuje zvýšenie cien stavebných prác v bytovej výstavbe oproti predchádzajúcemu roku,
b)	na zmene sadzby dane z pridanej hodnoty. V bytovej výstavbe rozhodujúci podiel nákladov je zdaňovaný zníženou sadbou dane z pridanej hodnoty, ktorý dosahuje hodnotu minimálne 90 %. Zostávajúci podiel nákladov t.j. 10 % nákladov je zdaňovaný základnou sadbou dane z pridanej hodnoty. Od 1.1.2003 sa znížená sadzba dane z pridanej hodnoty z hodnoty 10 % zvyšuje na 14 % a základná sadzba dane z hodnoty 23 % sa znižuje na 20 %. Prepočet vplyvu zmeny sadzieb dane z pridanej hodnoty na konkrétnych bytových stavbách je uvedený v prílohe č. 3. Tieto konkrétne prepočty preukázali zvýšenie nákladov o 3,3 %. Na základe uvedeného  navrhujeme zvýšenie limitu obstarávacích nákladov o 3,3 %. 
c)	na prijatí vyhlášky Ministerstva zdravotníctva SR č. 505/2002 Z. z., ktorou sa ustanovujú najnižšie hygienické požiadavky na byty v bytových domoch, hygienické požiadavky na ubytovacie zariadenia a náležitosti prevádzkového poriadku ubytovacích zariadení. Vo vzťahu k doterajším podmienkam pre poskytovanie dotácie je v bytoch nižšieho štandardu, potrebné vytvoriť podmienky pre dodávku teplej úžitkovej vody (ďalej len „TÚV“), sprchovací kút a splachovací záchod. To si vyžaduje zvýšené náklady v súvislosti s vybudovaním rozvodov TÚV, zriadením zdroja TÚV, batériami (umývadlová a sprchovacia), splachovacím WC, rozvodmi kanalizácie, vrátane čističky odpadových vôd, zriadením sprchovacieho kútu a úpravami povrchov. Tieto úpravy zvyšujú náklady o cca 1 475 Sk na m^2 podlahovej plochy bytu, t.j. zvýšenie nákladov a nadväzne aj limitov o 20 %. Navrhovanou úpravou sa byty nižšieho štandardu priblížia štandardu bytov realizovaných v krajinách Európskej únie.
Z uvedeného vyplýva, že limit pre byty bežného štandardu sa navrhuje zvýšiť celkom o 8,6 % a pre byty nižšieho štandardu celkom o 28,6 %.
K bodu 4:
	Ide o zosúladenie názvoslovia so znením používaným v stavebnom zákone a vo vyhláške Ministerstva zdravotníctva SR č. 505/2002 Z. z., ktorou sa ustanovujú najnižšie hygienické požiadavky na byty v bytových domoch, hygienické požiadavky na ubytovacie zariadenia a náležitosti prevádzkového poriadku ubytovacích zariadení
	Platné znenie podprogramu neupravuje stanovenie obstarávacích nákladov pri kúpe bytu. Vzhľadom na to, v predloženom znení navrhujeme doplnenie ustanovenia, ktoré upraví túto oblasť.
K bodu 5:
Vzhľadom na pokles úrokových sadzieb komerčných úverov navrhujeme zníženie úhrady časti úrokovej sadzby zo 6 % na 5 %. 
K bodu 6:
Ide o upresnenie podmienok pre poskytovanie dotácií. K vypusteniu poslednej vety dochádza z dôvodu, že ministerstvo bonifikáciu poukazuje v súlade so zmluvou, ktorú žiadateľ uzatvoril s ministerstvom, nakoľko úverová zmluva s komerčnou bankou túto formu podpory neobsahuje. Tento postup upravuje ministerstvo v smernici v rámci postupu pri poskytnutí dotácie.

B. Podprogram poskytovania dotácií na prípravu územia a na výstavbu technickej vybavenosti
1.	Časť „Cieľ programu“ sa označuje, ako „Cieľ podprogramu“ a slovo „programu“ sa v ďalšej časti nahrádza slovom „podprogramu“.
2.	V časti „Predmet podpory“ v prvom odseku sa slovo „bytov“ nahrádza nasledovným textom „minimálne 4 bytov v bytovom dome alebo minimálne 10 bytov v rodinných domoch alebo minimálne 7 bytov v bytovom dome a rodinnom dome,“.
3.	V časti „Predmet podpory“ v treťom odseku vypúšťajú písmená d) a e).
4.	V časti „Predmet podpory“ sa vypúšťa štvrtý odsek.
5. V časti „Výška dotácie“ sa v druhom a treťom odseku tabuľky nahrádzajú nasledovnými tabuľkami: 
Druh stavby | Dotácia v Sk
| Byt v bytovom dome | Rodinný dom
Verejný vodovod | 14 150 | 18 030
Verejná kanalizácia (vrátane ČOV) | 28 310 | 36 620
Miestne komunikácie vr. verejného osvetlenia | 27 650 | 48 310
Celkom | 70 110 | 102 960

Druh technickej vybavenosti | Merná jednotka | Sk
Verejný vodovod | Sk/100 m bežný | 182 420
Verejná kanalizácia (vrátane ČOV) | Sk/100 obyvateľov | 472 500
Miestne komunikácie, vrátene osvetlenia | Sk/100 m bežný | 102 960
	
Odôvodnenie navrhovaných zmien a doplnení:
K bodu 1:
	Ide o zmenu vyplývajúcu zo zmeny názvu, kde označenie „Program“ bolo zmenené na „Podprogram“.
K bodu 2:
Pre dosiahnutie vyššej efektívnosti vynakladania verejných zdrojov navrhujeme limitovať poskytnutie dotácie na výstavbu technickej vybavenosti len v prípade, že sa týmto vytvoria podmienky pre výstavbu minimálne 4 bytov v bytovom dome alebo 10 bytov v rodinných domov. V prípade, ak technická vybavenosť podmieňuje súčasne výstavbu bytov v bytovom dome a rodinnom dome tento počet sa navrhuje minimálne pre 7 b. j.
K bodu 3:
V predmetom bode sa navrhuje zúženie rozsahu podpory len na poskytovanie dotácií na výstavbu verejného vodovodu, verejnej kanalizácie vrátane ČOV a miestne komunikácie vrátane verejného osvetlenia. Z návrhu sa vypustila podpora výstavby verejného rozvodu elektriny a verejného rozvodu plynu. Štát výstavbu týchto zariadení spolufinancoval z dôvodu, že v tejto oblasti v dôsledku cenových regulácií neboli vytvorené podmienky pre možnosť investovania vlastníkov týchto sietí do ďalšieho rozvoja. V roku 2002 v oblasti plynárenského priemyslu prebehla transformácia a v oblasti energetického hospodárstva by sa mala transformácia realizovať v priebehu roku 2003. Naviac v týchto oblastiach dochádza k deregulácii cien, čím sa vytvárajú podmienky, aby rozvoj týchto zariadení bol  plne financovaný zo zdrojov vlastníkov sietí.
K bodu 4:
	V nadväznosti na zmenu v bode 2 je znenie tohto odseku bezpredmetné. 
K bodu 5:
V predmetnom bode sa navrhuje úprava výšky maximálnych cenových nákladov v závislosti
a)	na indexe rastu cien stavebných prác v bytovej výstavbe za ostatných 12 mesiacov, zverejnenom Štatistickým úradom Slovenskej republiky. Táto možnosť zvýšenia cenových limitov vyplýva z platného znenia podprogramu v časti „Výšky podpory“, kde je upravené, že ministerstvo môže jedenkrát ročne upraviť výšku dotácie a maximálnych cenových nákladov podľa indexu rastu cien stavebných prác v bytovej výstavbe za ostatných 12 mesiacov, zverejneného Štatistickým úradom Slovenskej republiky v novembri bežného roka. V súlade s uvedeným sa navrhuje upraviť limit o 5,3 %^1), čo predstavuje zvýšenie cien stavebných prác v bytovej výstavbe oproti predchádzajúcemu roku,
b)	na zmene sadzby dane z pridanej hodnoty. Výstavba technickej infraštruktúry je zdaňovaná zníženou sadbou dane z pridanej hodnoty, ktorá sa s účinnosťou od 1.1.2003 zvyšuje z hodnoty 10 % na hodnotu 14 %. Touto zmenou sa cena stavebných prác zvýši o 4 %.
Z uvedeného vyplýva, že limit pre technickú vybavenosť sa zvýši o 9,3 %.